Tiit Naber

Tiit Naber (født 7. juli 1952) er en estisk diplomat. Naber avla eksamen ved Tallinns polytekniske institutt (i dag Tallinns universitet) som ingeniør i 1975. Naber har også studert norsk ved Universitetet i Oslo, internasjonale forhandlinger ved UNCDAT i Genève og Vienna School of International Relations og London School of Economics.

Fra 1975 til 1989 arbeidet han i næringsmiddelindustrien og etterhvert i departementet som styrte næringslivsindustrien i Den estiske sosialistiske sovjetrepublikken. 

I 1988-1989 var han eksportdirektør for EKE og i 1989-1992 direktør for avdeling for internasjonale forhold i Estlands handels- og industrikammer. Fra 1993 til 1997 var Tiit Naber chargé d'affaires ved Estlands ambassade i Oslo.

I 1997-1998 arbeidet Naber med handelsforhandlinger ved det estiske utenriksdepartement og i 1998-1999 ledet han seksjon for utenriksøkonomi ved samme. I 1999 ble Nader utnevnt til Estlands ambassadør i Ukraina og han dekket etterhvert også Georgia, Moldova og Aserbajdsjan, inntil 2003. Fra 2004 til 2008 var Naber nestleder for Estlands delegasjon til EU. Tiit Naber ble i 2008 utnevnt til Estlands ambassadør til Litauen. 

Kategori:Estiske ambassadører
Kategori:Ambassadører til Ukraina
Kategori:Ambassadører til Georgia
Kategori:Ambassadører til Moldova
Kategori:Ambassadører til Aserbajdsjan
Kategori:Ambassadører til Litauen
Kategori:Personer fra Tallinn
Kategori:Alumni fra London School of Economics
Kategori:Fødsler i 1952